OpenLLM-France/wikimedia huggingface dataset:
# Granadina

Granadina azukrearekin eta mingranondoekin egiten den alkoholik gabeko edaria da.
Granadina gozotzeko eta kolorea emateko kokteletan erabiltzen denez, edari alkoholdun batekin nahastu ohi da. Horrela sortu dira zenbait koktel ezagun, tartean Sex on the Beach edota Tequila Sunrise.
Freskagarri gisa ere har daiteke, soda edo urarekin konbinatuz (neurria 1/7 granadina eta 6/7 soda edo ura da). Granadina izozkiei eta beste postre batzuei zaporea emateko ere erabil daiteke.

## Erreferentziak

* ↑ Euskalterm: [Hipermerkatuetako Produktuak Hiztegia] [2009]
* ↑ Favre, Joseph. (1905). Dictionnaire Universel de Cuisine Pratique : Encyclopédie Illustrée D'Hygiène Alimentaire. Paris, 1088 or..

## Kanpo estekak

* Datuak: Q1136498
* Multimedia: Grenadine / Q1136498
# Granao

Granao Arabako herri hustu bat da, gaur egun Trebiñuko udalerrian kokatuta dagoena, Albaita herritik hurbil.

## Historia

Herriari buruz ezagutzen den lehen aipamena 1257. urtekoa da. Hieronimo Aznar Calahorrako eta La Calzadako gotzainak Granado izeneko herria aipatzen du Trebiñuko artzapez-barrutian.

## Ondarea

* Granaoko Ama Birjinaren baseliza

## Erreferentziak

* 1 2 (Gaztelaniaz) López de Guereñu Galarraga, G.. (1989). Toponimia alavesa seguido de Mortuorios y despoblados y Pueblos alaveses. in: Onomasticon Vasconiae. Euskaltzaindia, 228. eta 551. or. ISBN 9788485479481. (Noiz kontsultatua: 2020-04-20).
* ↑ Lekuona Etxabeguren, M.. Idaz-lan guztiak: 7. Kondaira (E). , 28 or. (Noiz kontsultatua: 2020-04-20).

## Kanpo estekak

* Datuak: Q56000277
# Granadako probintzia

    Artikulu hau Andaluziako probintziari buruzkoa da; beste esanahietarako, ikus «Granada».
Granada Espainiako hegoaldean dagoen probintzia da. Andaluziako autonomia erkidegoan kokatuta dago. Albacete, Murtzia, Almería, Jaén, Kordoba eta Málagako probintziekin muga egiten du.
2006. urtean, probintziak 876.184 biztanle zituen. Hiriburua Granada hiria da.

## Inguru naturala

Sierra Nevadako mendilerroa probintziaren erdialdean dago, Granada hiriburuaren hego-ekialdean. Bertan ditugu Mulhacén (3.480 m), Veleta (3.392 m) eta Alcazaba (3.366 m) mendiak, Espainiako bigarren, laugarren eta seigarren tontorrik altuenak direnak, hurrenez hurren.

## Ikus, gainera

* Alpujarras

## Kanpo estekak

* Granadako Diputazioaren webgunea
* Datuak: Q82142
* Multimedia: Province of Granada / Q82142
# Granados (udalerria)

Granados Mexikoko udalerri bat da. Sonora estatuan kokatua dago. 2010ean 1.150 biztanle zituen 363,93 km²ko azaleran. Herriburua [[Granados (Granados)|Granados]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q5594128
* Multimedia: Granados Municipality / Q5594128
# Granaglione

Granaglione Italiako udalerri bat da. Boloniako probintzian kokatuta dago, Emilia-Romagna eskualdean. 2.089 biztanle ditu, 39 kilometro koadroko azaleran banatuta.

## Mugakideak

Granaglionek honako udalerri hauekin egiten du muga:
Pistoia Sambuca Pistoiese Castel di Casio Porretta Terme

## Kanpo estekak

* Datuak: Q94886
* Multimedia: Granaglione / Q94886
# Granailaketa

Granailaketa presio altuz altzairuzko ale txiki eta zorrotzak elementu baten gainazalean jaurtiz egiten den tratamendua da; horrela bada, azalera jakin bat leunduko da edo azalera horretako kutsadurak kenduko dira.
Metodo hau metal industria ia guztietan erabiltzen da, esaterako: aeronautika, automobilgintza, eraikuntza, ontzi eta trenbide industrian ere. Lehenbaiziko erabilera prozesua Benjamin Chew Tilghmanek patentatu zuen 1870eko urriaren 18an
Granailaketa ur eta harearen bidez ere egin daiteke, baina, beti ere, presio altuko sistemaren bidez.

## Erreferentziak

* ↑ Smil, Vaclav.. (2005). Creating the twentieth century : technical innovations of 1867-1914 and their lasting impact. Oxford University Press ISBN 1423733940. PMC 62288212. (Noiz kontsultatua: 2019-06-24).
* ↑ U.S. Patent No. 108408: IMPROVEMENT IN CUTTING AND ENGRAVING STONE, METAL, GLASS, &c.. .

## Bibliografia

* Fabrikazio Prozesuak Erreferentziazko Gida Robert H. Todd, Dell K. Allen eta Leo Alting-1 ed.
* Tresna eta Fabrikazio Ingeniarien Gida 1 : Mekanizazioa, 1983. Fabrikazio Ingeniarien Gizartea

## Kanpo estekak

* Datuak: Q917273
* Multimedia: Sandblasting / Q917273
# Gymnopus aquosus

Gymnopus aquosus edo Collybia aquosa Gymnopus generoko onddo espezie bat da. Jangarria, baina kapelak bakarrik, oina botata.

## Deskribapena

Kapela: 1 eta 4 cm bitarteko diametrokoa, hemisferikotik ganbilera, titiduna, ertza inkurbatu samarra izaten du. Azala higrofanoa, ilerik gabea, okre argia edo krema-laranja kolorekoa.
Orriak: Adnatak, estu, ertz leuna dute, zuriak (kremaz tindatzen dira esporen eraginez).
Hanka: Luzea, 3 eta 5 (8) cm bitarteko garaierakoa, garaia, leuna, erdian zurixka, sustrai antzeko batekin, erraboilduna oinarria du, ageriko sustrai antzeko zuri-arrosa koloreko eta luzera eta lodiera desberdineko mizelioak ditu.
Haragia: Hutsala, usain fungiko atseginekoa eta zapore gozokoa.
Etimologia: Gymnopus terminoa grekotik dator, oinak oinutsik, apaingarririk gabe esan nahi duen "gymnos pus" hitzetatik. Aquosus epitetoa, ura, esan nahi duen "aqua" hitzetik dator. Ura urtsua karpoforoaren itxuragatik.

## Jangarritasuna

Haragi gutxi du eta erdipurdikoa, ez da jaten.

### Nahasketa arriskua

Gymnopus dryophilus delakoarekin nahas daiteke, honek kanela-lehoi kolorea du (ez hain zurixka), erraboil gabea eta udazkenekoa da ez udaberrikoa. Gymnopus vernus delakoarekin ere bai, honek kapela eta oina ilunagoak ditu. Gymnopus ocior espezieak ere badu antza, hau ilunagoa da, orri trinkoagoak ditu eta usain desatsegina.

### Sasoia eta lekua

Udaberrian batez ere eta udazkenean. Espezie urria, ez oso ohikoa. Hostozabalen eta koniferoen basoetan.

### Banaketa eremua

Kanada, Ameriketako Estatu Batuak, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia..

## Kanpo estekak

* Datuak: Q10511577
* Multimedia: Gymnopus aquosus / Q10511577
# Gymnoplites

Gymnoplites ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Barremiarrean, hau da, orain dela 130 milioi urtetik 125 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12258819
# Gymnopus brassicolens

Gymnopus brassicolens Marasmiaceae familiako onddo espezie bat da. Ezin da jan, aza ustelaren usaina duelako.
Sinonimoak: Marasmius brassicolens, Micromphale brassicolens.

## Deskribapena

Kapela: 1,5 eta 3,5 cm bitarteko diametrokoa, berehala laua, ertza, hezea dagoenean garbi ildaskatua; arre-gorrixka kolorekoa hasieran, ertza argiagoa izaten du eta erdia ilunagoa, gero asko zurbiltzen da, krema zikinera pasatuz.
Orriak: Desberdinak, estu, lehenbizi zurixkak, gero arre-arrosa kolorekoak edo isla gorri-arre kolorekoekin.
Hanka: Adarkara, konprimitu-ildaskatua, kapelaren kolore berekoa goialdean, eta pruinadun beltzaxka gainerakoan, oinarrian okre-horixka koloreko mizelioarekin.
Haragia: Aza ustelaren usain bizia du, baina baratxuriaren usain arin batekin nahastua. Bilbe gelatinakara du.
Etimologia: Marasmius hitza grekotik dator, "marasmius" hitzetik, eta lehortzea esan nahi du. Brassicolens epitetoa berrriz latinetik dator, aza esan nahi duen "brassica" hitzetik eta usaintsua esan nahi duen, "olens" hitzetik. Aza ustel usaina duelako.

## Jangarritasuna

Sukaldaritzarako interesik gabea.

### Nahasketa arriskua

Micromphale foetidum delakoarekin, hau hostozabalen adarretan hazten da. Orrien azikulen artean.

## Sasoia eta lekua

Udazkenean. Hostozabalen eta koniferoen azpian, oro har, talde faszikulatuak osatuz, azikulen eta hostoen artean. Urria.

### Banaketa eremua

Europa, Ipar Amerika, Erdialdeko Amerika, Turkia, Kaukasoa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 239 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 273 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Palazon Lozano Fernando. (2006). Setas para todos. Jose Luis Añanos Echo Editorial Pirineo, 295 or. ISBN 84-87997-86-4..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 176 or. ISBN 84-282-0865-4..

## Kanpo estekak

* Datuak: Q2743373
* Multimedia: Gymnopus brassicolens / Q2743373
# Graciela Huinao

Graciela del Carmen Huinao Alarcón (Osorno, 1956ko urriaren 14a) maputxe jatorriko txiletar idazlea da, gaztelaniaz idazten duena. Txileko Hizkuntza Akademian sartu zen lehen emakume amerindiarra da.

## Bizitza

Herminia Alarcón eta Dolorindo Huinaoren alaba, Adolfo Huinao eta Almerinda Loi Katrilefen biloba eta José Loiren birbiloba da. 1962an, 107. eskolan sartu zen. 1969an, 13 urte zituela, ama hil zitzaion, eta 1977an, 8 urte geroago, aita. Horren ostean Santiagora joan zen bizitzera.
1989an, lehen poema argitaratu zuen, La loika izenekoa, eta 2001ean lehen liburua, Walinto (2008an berrargitaratu zen mapudungunez, gaztelaniaz eta ingelesez). Poema-bilduma honek Huinao jaio zen maputxe komunitatearen izena darama.
Hainbat ipuin eta eleberri bat ere idatzi ditu eta poema-antologia bat baino gehiago antolatu ditu, hala nola Hilando en la memoria, 7 poeta mapuche (2006) eta Hilando en la memoria, epu rapa. 14 mujeres poetas mapuche (2009).

## Lanak

* Walinto (2001)
* La nieta del brujo, seis relatos williche (2003)
* Desde el fogón de una casa de putas williche (2010)
* Katrilef, hija de un ülmen mapuche williche. Relato de su vida (2015)

## Erreferentziak

* ↑ (Gaztelaniaz) «Huinao: La lengua mapuche sobrevive por la conciencia de su pueblo» El Telégrafo 2015-11-13 (Noiz kontsultatua: 2024-02-07).
* 1 2 (Gaztelaniaz) Almarza, Paula. «Graciela Huinao: “Es un orgullo ser la primera mujer indígena en la Academia Chilena de la Lengua”» Biobiochile 2014-04-18 (Noiz kontsultatua: 2024-02-07).
* ↑ (Gaztelaniaz) «Graciela Huinao» Angelfire (Noiz kontsultatua: 2024-02-07).
* ↑ (Gaztelaniaz) Huinao, Graciela. «Versos en la Patagonia - Punta Arenas-Sep 2013» Sitio Graciela Huinao jatorrizkotik artxibatua (artxibatze data: 2014-01-05) (Noiz kontsultatua: 2024-02-07).

## Kanpo estekak

* Datuak: Q16572303
* Multimedia: Graciela Huinao / Q16572303
# Gracilimus radix

Gracilimus radix Gracilimus generoko animalia da. Karraskarien barruko Muridae familian sailkatuta dago.

## Ikus, gainera

* Gracilimus
* Muridae

## Kanpo estekak

* Datuak: Q23794940
* Multimedia: Gracilimus radix / Q23794940
* Espezieak: Gracilimus radix
# Graciela Rodo Boulanger

Graciela Rodo Boulanger (La Paz, Bolivia, 1935eko otsailaren 16a) Boliviako margolari eta grabatzailea da.

## Biografia

Graciela Rodo Boulangerri oso laster eragin zioten pinturarekiko eta musikarekiko maitasuna bere amak, kontzertuko piano-jolea bera, eta aitak, artea ezagutzen zuen negozio-gizona. Haurtzarotik ikasi izan du musika eta artea, eta pianoko lehen kontzertua 15 urterekin eman zuen; Vienan eta Salzburgon egin zituen lehen arte-erakusketak, 18 urterekin. Litografia-ikastaroak egin zituen Juan Rimsarekin, eta, gero, Vienako Arte Ederren Akademian ikasi zuen. 22 urterekin, erabat mrgolari bilakatu zen.
1960an, Hego Amerikako lehen xilografia-lehiaketan saritu zituztenen artean dago.
Graciela Rodo Boulanger Parisera joan zen 1961ean. Han, akuaforte teknikarekin egindako grabatua eta printmaking-a ikasi zituen René Carcan-ekin, Johnny Friedlaenderren agindupean, 1968 arte. Bere lana Estatu Batuetan 1966an erakutsi zuten lehen aldiz.
1979an, UNICEFek Haurtzaroaren Nazioarteko Urteko afitxa egiteko artista ofizial izendatu zuen. Bere tapizetako bi Nazio Batuen Batzar Nagusiaren sarreran daude. 1986an, New Yorkeko Metropolitan Operak kartel bat eskatu zion Mozarten Txirula sorgindua obrarako; haren pinturak Lincoln Centerreko arte-galeriak erakutsi zituen. 1993an, Nazio Batuen Erakundeko Elkarteen Munduko Federazioak bere pinturetako bat aukeratu zuen galzorian zeuden espezieen zigilu eta edizio mugatu bat irudikatzeko.
2005ean, Graciela Rodo Boulangerrek Paris utzi eta Boliviara joan zen bizitzera.

## Lanak

Graciela Rodo Boulanger ezaguna da aurpegi biribilak dituzten eta eguneroko jardueretan diharduten haurren pintura estilizatuengatik. Hondoak testurizatuak dira, eta batzuetan sendoak kolore primarioetan.

## Erakusketak

* 1953: Bakarkako lehen erakusketa Vienan
* 1956: Salon Murilloko pinturako bigarren saria Gens du cirque lanagatik
* 1983: egindako lanaren atzera begirakoa, Washingtongo Latinoamerikako Arte Modernoaren Museoan
* 2012: erakusketa, San Frantziskoko (Kalifornia) Four Forty Four galerian

## Erreferentziak

* 1 2 Graciela Rodo. .
* 1 2 3 4 5 6 7 8 Graciela Rodo Boulanger. .
* 1 2 3 4 5 Graciela Rodo Boulanger (Bolivian, born 1935). .
* ↑ «Graciela Rodo Boulanger expone en San Francisco» La Razón 3 octobre 2012.

## Kanpo estekak

* Datuak: Q3113046
# Gracilentulus

Gracilentulus Protura animalia taldeko genero bat da. Acerentomidae familiaren barruan sailkatzen da.

## Espezieak

* Gracilentulus americanus Szeptycki, 1993
* Gracilentulus aokii Imadaté, 1982
* Gracilentulus atlantidis Szeptycki, 1993
* Gracilentulus catulus Szeptycki, 1993
* Gracilentulus chichibuensis Nakamura, 1995
* Gracilentulus corsicanus Szeptycki, 1993
* Gracilentulus europeus Szeptycki, 1993
* Gracilentulus fjellbergi Szeptycki, 1993
* Gracilentulus flabelli Yin, 1985
* Gracilentulus floridanus Ewing, 1924
* Gracilentulus gracilis (Berlese, 1908)
* Gracilentulus hyleus Szeptycki, 1993
* Gracilentulus maijiawensis Yin & Imadaté, 1979
* Gracilentulus meridianus (Condé, 1945)
* Gracilentulus orousseti Szeptycki, 1993
* Gracilentulus sachikoae Imadaté, 1965
* Gracilentulus sardinianus Nosek, 1979
* Gracilentulus shipingensis Yin, 1984
* Datuak: Q5591606
* Multimedia: Gracilentulus / Q5591606
* Espezieak: Gracilentulus
# Gracias a Dios lurmuturra

Gracias a Dios lurmuturra Erdialdeko Amerikan dagoen lurmuturra da, Karibe itsasoko kostan, Honduras eta Nikaragua artean, Coco ibaiaren bokalean, eta bi herrialdeen arteko muga da. Nikaraguak ipar-ekialdera begira dagoen triangelu isoszelearen forma duenez, mutur horrek erpin hori osatzen du, Hondurasko ekialdeko muturra bezalaxe.

## Historia

Hala deitu zuen Kristobal Kolonek, hura bisitatu zuen lehen europarrak, 1502ko irailaren 12an, ekaitz baten aurrean babesa eman baitzion (Ipar Atlantikoko urakanen garaia zen). Tradizioaren arabera, Kolonek honako esaldi hau esan zuen: «Eskerrik asko Jainkoari sakontasun horietatik atera ginelako», hiru karabelak astiro astindu baitzituen urakanak bi astez, eta lurmutur hori igarotzean, ekaitza baretu egin zen; beraz, eskerrak eman zizkioten Jainkoari hondamenditik bizirik ateratzean, Fernando Colónek kontatu zuen bezala, Almirantearen semeak.
Lurmuturretik itzuli aurreko lurraldeari Honduras (sakontasun) izena jarri zioten.

## Erreferentziak

* ↑ Apuntes de Historia y Geografía del 4o grado de primaria, página 6. 1963
* ↑ Libro de la Colección La Salle, sección Historia patria, lección 7, Cristóbal Colón en Nicaragua, página 79. Década de 1950

## Kanpo estekak

* Datuak: Q1024890
* Multimedia: Cabo Gracias a Dios / Q1024890
# Graciela Aráoz

Graciela Nidia Aráoz argentinar filologoa, olerkaria eta ikertzailea da. San Luisko probintzian, Argentinan, Villa Mercedesen jaio zen, Buenos Aires hirian bizi den arren.

## Biografia

Villa Mercedesen jaio zen San Luisko probintzian. Argentinako errepublikan. Letretako irakaslea da aurrekarien lehiaketa bidez, eta Madrilen graduondoko bat egiteko beka bat irabazi zuen, non Espainiako Hizkuntza eta Literaturako irakasle titulua eta Filologiako lizentziatura lortu zituen (Hispaniar Sekzioa). Gaur egun Argentinako Idazleen Elkarteko (SEA) presidentea da, eta Buenos Airesko Nazioarteko Liburu Azokaren esparruan urtero egiten den Buenos Airesko Nazioarteko Poesia Jaialdiaren zuzendaria . Aldiz, El Libro Fundazioko Kultur Jardueren Batzordeko kidea da eta Munduko Poesia Mugimenduko eta Red Nuestra América sareko kide sortzailea da. Liburutegi herrikoiak babesteko Batzorde Nazionalaren ''Argentina Crece Leyendo'' (Argentina irakurtzen hazten) liburuak eta irakurketa sustatzeko kanpaina diseinatu eta gauzatu zuen. (CONABIP).

## Kanpo estekak

* Datuak: Q5883945
# Gündlischwand

Gündlischwand Suitzako udalerria da. Berna kantonamenduan dago, Interlaken-Oberhasli barruti administratiboa barrutian. 2014an 338 biztanle zituen 16,9 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q65560
* Multimedia: Gündlischwand / Q65560
Bönigen Gsteigwiler Iseltwald Lauterbrunnen Lütschental Wilderswil
# Günsberg

Günsberg Suitzako udalerria da. Solothurn kantonamenduan dago, Lebern barrutia barrutian. 2014an 1,174 biztanle zituen 5,28 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q66988
* Multimedia: Günsberg / Q66988
Riedholz
# Günter Behnisch

Günter Behnisch (Lockwitz, 1922ko ekainaren 12an – Stuttgart, 2010eko uztailaren 12a) arkitekto eta arkitektura irakasle alemaniarra zen. Dekonstruktibismo arkitektura-mugimenduaren ordezkari nagusietako bat zen. Mundu mailan ezaguna bilakatu zen Municheko Olinpiar Parkea (1967-1972) eratu ostean.

## Erreferentziak

* ↑ München '72 Olympia-Architektur damals und heute. 2012 ISBN 978-3-937090-63-4. PMC 809147271. (Noiz kontsultatua: 2022-07-10).
* ↑ [Hrsg.: Organisationskomitee für d. Spiele d. XX. Olympiade München e.V., München. Textl. Bearb.: Uli Kaiser]. (1972). Offizieller Olympiaführer der Spiele der XX. Olympiade München 1972. ISBN 978-3-920053-00-4. PMC 633848139. (Noiz kontsultatua: 2022-07-10).

## Kanpo estekak

* Datuak: Q60694
* Multimedia: Günter Behnisch / Q60694
# Günter Guillaume

Günter Guillaume (Berlin, 1927ko otsailaren 1 – Eggersdorf, 1995ko apirilaren 10) Alemaniako Errepublika Demokratikoaren alde lan egin zuen politikari eta, Christel Guillaume bere emaztearekin batera, espioia izan zen. Inteligentzia-agente gisa, «Stasi» erakundearekin lan egin zuen. Mendebaldeko Alemanian Willy Brandt kantzelerraren idazkaria izatea lortu zuen eta, horri esker, informazio garrantzitsua eskuratzea.
Guillaume 1974ko apirilaren 24an, eskandalu handi baten erdian, atxilotu zuten. Urte berean, Guillaume bere lankide gertua Stasiren laguntzailea zela jakin zenean, Willy Brandtek dimititu zuen. Dena dela, Brandtek eskandalu batzuen erdian zegoen eta espioiarena aitzakia edo azken bulkada izan zen, besterik ez.
Epaituta eta traidoretzat jota, hamairu urteko espetxe-zigorra ezarri zioten. Emaztearen kasuan urteak zortzi izan ziren. 1981an, espioien trukaketa baten testuinguruan, Guillaume aske gelditu zen eta Ekialdeko Alemaniara joan zen; han heroi gisa jaso zuten: ofizialki «bakearen artesaua»ren izendapena jaso zuen. Bikoteak, gainera, Karl Marx ordena jaso zuen. Guilaume Stasiren koronela ere izendatu zuten.

## Kanpo estekak

* (Ingelesez):Günter Guillaumeren biografia.
* Datuak: Q60454
* Multimedia: Günter Guillaume / Q60454
# Günstedt

Günstedt Alemaniako udalerria da. Turingia estatuan dago, [[Sömmerda (barrutia)|Sömmerda]] barrutian. 2014an 736 biztanle zituen 12,58 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q556420
* Multimedia: Günstedt / Q556420
# Günter Blobel

Günter Blobel (Waltersdorf, Silesia Beherea, oraingo Niegosławice, Polonia, 1936ko maiatzaren 21a - New York, 2018ko otsailaren 18a) estatubatuar nazionalizatutako alemaniar biologoa izan zen.
Medikuntzako Nobel Saria jaso zuen 1999an.

## Kanpo estekak

* Datuak: Q60108
* Multimedia: Günter Blobel / Q60108
# Günter Eich

Günter Eich (Lebus, Brandeburgo, 1907ko otsailaren 1a - Salzburgo, 1972ko abenduaren 20a) alemaniar poeta izan zen.
1930. urtean eman zuen argitara bere lehen obra, Gedichte (Poemak), baina Bigarren Mundu Gerra amaitu arte ez zuen osperik izan. Hauek dira Günterren obra famatuenetako batzuk: Untergrund-bahn (1949, Metroa), Botschaften des Regens (1955, Euriaren mezuak), Stimmen (1958, Ahotsak), Zu den Akten (1964, Artxibatzeko) eta Neue Gedichte (1966, Poema berriak).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q60869
* Multimedia: Günter Eich / Q60869
# Günter Herburger

Günter Herburger (Isny, Allgäu, 1932ko apirilaren 6a - Berlin, 2018ko maiatzaren 3a) alemaniar idazlea izan zen.
Sanskrito-, soziologia-, filosofia-, literatura- eta antzerki-ikasketak egin zituen, Munichen eta Parisen. 1964an Eine gleichmäßige Landschaft (Paisaia uniformea) argitaratu zuen, bere lehenengo kontakizun-bilduma. Liburuan herri-giro ukigabea deskribatzen du, aldaketetarako lekurik ez baina isilpeko desioz eta beldurrez betea. Eguneroko bizitzako esperientziak kontatzen zituen, giro politikoa eta soziala tartekatuz, lagunarteko tonuan, eta prosa aberatsa erabiliz bere formetan eta gaietan. Gai horiek berak erabiltzen zituen bere poesia-lanetan ere: Ventile (1966, Balbulak). Arrakasta handia izan zuen, baita ere, haurrentzat idatzi zituen abentura liburuekin: Birne kann alles (1971, Bonbilla edozertarako gauza da). Mundu modernoan bizi den eta era guztietako arazoei aurre egiteko gauza den kale-argi bat da liburu horretako protagonista. Baina Günter Herburgerren literaturaren funtsa bere eleberriak dira: Die Messe (1966, Meza) probintzietako mundu burges txiki batean bizi den pertsona baten ihesaldi ahaleginaren deskribapena; Jesus in Osaka (1970, Jesus Osakan), esperantza bakarra haurrak dituen etorkizuneko gizarte bati buruzkoa. 1997an bere trilogiaren lehenengo liburukia argitaratu zuen: Flug ins Herz (Ihesaldia bihotzera). Bigarren liburukian Die Augen der Kämpfer (1982, Borrokalarien begiak) gauzatutako utopia gisa aurkeztu zuen Alemaniako Errepublika Demokratiko ohia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1560573